Cuneiform Tablet Kt 91/k 490 (AKT 8 258)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ku-ni-lim qí-bi₄-ma um-ma a-mur-a-šur-ma a-šu-mì URUDU ša a-šur-{d}UTU-ši ša ta-áš-pu-ra-ni um-ma a-ta-ma i-nu-mì a-ta-al-kà-ni URUDU i-na ba-áb-tí-a áš-lu-uṭ-ma áp-qí-da-ku-nu-tí um-ma a-na-ku-ma URUDU šé-ṣí-a-ma 3.5 GÚ URUDU a-na a-šur-{d}UTU-ši šé-bi₄-lá i-na ba-áb-tim ša ta-áš-lu-ṭù-ni-a-tí-ni 1 GÚ 3 ma-na ša šu-mì-a-ar ḫa-bu-lu šu-mì-a-ar i-mu-ut-ma me-er-ú-šu i-na ku-na-na-mì-it a-di u₄-mì-im a-nim uš-bu-ma URUDU i-ta-am-sà-ar a-ni i-li-ku-nim-ma 23 ma-na URUDU SIG₅ nu-ku-ra-e e-ta-wu um-ma šu-nu-ma 40 ma-na-e-ma ší-im ḫi-dim KÙ.KI a-bu-ni ḫa-bu-ul um-ma a-na-ku-ma 40 ma-na ší-im ḫi-dim KÙ.KI ù 23 ma-na ší-im AN.NA iš-té-ni-iš 1 GÚ 3 ma-na a-bu-ku-nu ḫa-bu-ul um-ma šu-nu-ma URUDU né-ma-ra-ku-um-ma ù ta-ta-ma ta-lá-qé 1 GÚ ša du-du-na ḫa-bu-lu aṣ-ba-sú-ma um-ma šu-ut-ma URUDU lá i-šu a ṣí-ib-tim li-is-ḫu-ra-am a-na 1 GÚ URUDU SIG₅ 1 GÚ 30 ma-na URUDU SIG₅ a-na da-áš-e i-ša-qal 40 ma-na URUDU ší-im am-tim <gap> zi-zu-ul-a-a-li